## Odluka o osnovnim obilježjima prigodnoga optjecajnoga kovanog novca od 25 kuna "10. obljetnica međunarodnog priznanja Republike Hrvatske 15. 1. 1992. - 15. 1. 2002."

### NN 119/2001 (28.12.2001.), Odluka o osnovnim obilježjima prigodnoga optjecajnoga kovanog novca od 25 kuna "10. obljetnica međunarodnog priznanja Republike Hrvatske 15. 1. 1992. - 15. 1. 2002."

# HRVATSKA NARODNA BANKA

2018

Na teme­lju članka 21. i članka 38. stavak 3. pod n) Zakona o Hrvatskoj
narodnoj banci (»Narodne novine«, br. 36/2001.) Savjet Hrvatske narodne banke
na sjednici održanoj 19. prosinca 2001. godine donio je

## ODLUKU

### O OSNOVNIM OBILJEŽJIMA PRIGODNOGA OPTJECAJNOGA KOVANOG NOVCA OD 25 KUNA »10. OBLJETNICA MEĐUNARODNOG PRIZNANJA REPUBLIKE HRVATSKE 15. 1. 1992. – 15. 1. 2002.«

1. Hrvatska narodna banka u povodu obi­lježava­nja 10. ob­ljetnice međunarodnog
prizna­nja Republike Hrvatske, 15. 1. 1992. – 15. 1. 2002., izdaje prigodni
optjecajni kovani novac od 25. kuna.

2. Prigodni optjecajni kovani novac iz točke 1. ove odluke izdaje se u
količini od 200.000 komada i u ukupnom iznosu od 5.000.000,00 kuna.

3. Prigodni optjecajni kovani novac od 25 kuna izrađen je od dvodijelne
kovine. Jezgra prigodnoga optjecajnoga kovanog novca od 25 kuna izrađena je od
slitine 92% bakra, 6% aluminija i 2% nikla, a prsten je izrađen od slitine
srebrnasta sjaja, koja se sastoji od 75% bakra i 25% nikla.

4. Prigodni optjecajni kovani novac od 25 kuna ima oblik pravilnog
dvanaesterokuta, kojemu opisana kružnica ima promjer od 32 milimetra. Prigodni
optjecajni kovani novac od 25 kuna ima masu od 12,75 grama.

Jezgra prigodnoga optjecajnoga kovanog novca od 25 kuna ima promjer od
18 milimetara i masu od 4,05 grama.

Prsten prigodnoga optjecajnoga kovanog novca od 25 kuna ima unutar­nji
promjer od 18 milimetara i masu od 8,70 grama.

5. Prigodni optjecajni kovani novac od 25 kuna s lica izgleda ovako: u
središ­njem dijelu jezgre kovanog novca prikaz je re­ljefa Republike Hrvatske,
preko koje­g su istaknute vodoravne i okomite blago zaob­ljene linije koje
simboliziraju paralele i meridijane planeta Zem­lje, tvoreći prikaz pojave
Republike Hrvatske kao samostalne države na svjetskom globusu. Centralno, uz do­nji
rub, istaknuti su datumi »15. 1. 1992. – 15. 1. 2002.«. U nastavku istaknutih
datuma, zatvarajući krug na kovanom novcu, s lijeve na desnu stranu, ispisan je
tekst »10. OBLJETNICA MEĐU­NARODNOG PRIZNANJA RH«.

6. Prigodni optjecajni kovani novac od 25 kuna s naličja izgleda ovako:
u središ­njem dijelu jezgre kovanog novca brojčana je oznaka nominalne
vrijednosti »25«. Kroz konture brojaka vidi se kuna zlatica okrenuta udesno, čije
je tijelo ukomponirano u brojčanu oznaku nominalne vrijednosti. U do­njemu
središ­njem dijelu prstena kovanog novca grb je Republike Hrvatske. Na kružnu
površinu prstena lijevo od grba položena je grančica lovora u cvatu, a desno
grančica hrasta luž­njaka s plodovima. U gor­njoj kružnoj površini prstena
istaknut je natpis »REPUBLIKA HRVATSKA«.

7. Obod prigodnoga optjecajnoga kovanog novca od 25 kuna je gladak.

8. Autor idejnoga i likovnog rješe­nja je Damir Mataušić, akademski
kipar.

9. Ova odluka stupa na snagu danom objave u »Narodnim novinama«.

O.br. 605/2001.
Zagreb, 19. prosinca 2001.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 119/2001-2018